SAOPŠTENJE ZA MEDIJE

**Zajednički nastup Ministarstvoa poljoprivrede i životne sredine, Uprave za veterinu i Delegacije Evropske unije**

**ZNAČAJAN NAPREDAK U PROCESU PRILAGODJAVANJA EVROPSKIM VETERINARSKIM STANDARDIMA**

Novi Sad, 22.maj 2014.

Danas su na 81. Medjunarodnom sajmu poljoprivrede u Novom Sadu predstavljena tri projekta koja se finansiraju

kroz instrument Evropske unije za besplatnu finansijsku pretpristupnu pomoć (IPA) čiji je direktni korisnik

Uparva za veterinu:

„Jačanje kapaciteta za unapređenje objekata za proizvodnju hrane i upravljanje sporednim proizvodima životinjskog porekla”

„Izgradnja kapaciteta u oblasti bezbednosti hrane i dobrobiti životinja“

„Izgradnja kapaciteta za razvoj nacionalnog kompenzacionog fonda za suzbijanje zaraznih bolesti životinja“

Tvining projekat **,,Jačanje kapaciteta za unapređenje objekata za proizvodnju hrane i upravljanje sporednim proizvodima životinjskog porekla”** započeo je 1. februara 2014. godine, a implementiraju ga Uprava za bezbednost hrane i robe široke potrošnje Holandije u konzorcijumu sa Upravom za veterinu i hranu Danske i Službom za hranu i veterinu Letonije, u partnerstvu sa Upravom za veterinu i drugim zainteresovanim stranama u Republici Srbiji.

Cilj projekta je da pruži neophodnu podršku Ministarstvu poljoprivrede i Upravi za veterinu u pripremi strategijskih planova za unapređenje objekata za proizvodnju hrane (kao što su klanice i mlekare) i upravljanje sporednim proizvodima životinjskog porekla (proizvodi koji nisu za ishranu ljudi, kao što su uginule životinje, nejestive iznutrice, perje i kosti). Donošenje i primena ovakvih strategija poboljšaće obavljanje međunarodne trgovine proizvodima životinjskog porekla, a za šta je potrebno preduzeti odgovarajuće mere u cilju sprečavanja pojava zaraznih bolesti životinja i bolesti koje se prenose hranom. Jedan od ključnih faktora je bezbedno postupanje sa sporednim proizvodima životinjskog porekla i njihova dalja prerada. Istovremeno, usvajanje i sprovođenje novih propisa usklađenih sa zakonodavstvom EU omogućiće postizanje viših standarda higijene u poroizvodnji hrane što će dovesti do višeg nivoa bezbednosti hrane za potrošače u zemlji i svetu.

Twining projekat **„Izgradnja kapaciteta u oblasti bezbednosti hrane i dobrobiti životinja“** započeo je 11. aprila 2012., a trajaće do septembra 2014. godine. Ovim projektom rukovodi tim litvanskih i madjarskih stručnjaka u saradnji sa svojim srpskim kolegama iz Uprave za veterinu .Glavni cilj projekta je da pruži pomoć i obuku Upravi za veterinu u sprovodjenju i nadgledanju sprovodjenja srpskog Zakona o bezbednosti hrane i Zakona o dobrobiti životinja koji su već u velikoj meri uskladjeni sa zakonodavstvom EU. Uskladjivanje sa standardima Evropske unije umanjiće rizik od bolesti koje prenose životinje i obezbediti zdravstvenu bezbednost hrane za srpske potrošače, a povećaće i izvozne šanse srpskih poizvodjača hrane. U okviru projekta sprovodi se procena budućih potreba iz ove oblasti, obuka osoblja Uprave za veterinu, inspekcijskih timova i nacionalnog tima za upravljanje krizama, takodje se radi kampanja podizanja svesti o EU pravilima higijene hrane, a priprema se i odredjen broj strategijskih i akcionih planova iz ovih oblasti.

Projekat **„Izgradnja kapaciteta za razvoj nacionalnog kompenzacionog fonda za suzbijanje zaraznih bolesti životinja“** započeo je sa radom 18. februara 2014. i sprovodiće se tokom 24 meseca. Projekat će nastaviti da pruža kontirnuiranu podršku procesu suzbijanja klasične kuge svinja i besnila, ali će jedan od njegovih najvažnijih ciljeva biti razvoj strategije Nacionalnog kompenzacionog fonda za suzbijanje zaraznih bolesti životinja (NKF). U ovom delu projekta biće uradjena procena situacije na terenu, organizovaće se forumi otvoreni za javnost i u skladu s rezultatima prikupljenih podataka biće date okvirne preporuke za uspostavljanje i definisanje principa rada NKF kroz strategijske dokumente.

Pored toga, projekat će pružati podršku u procesu monitoringa, nabavke vakcina i implementacije vakcinacije iz vazduha divljih mesojeda protiv besnila, organizacije tenderske procedure za formiranje baze podataka koja će pružati bolji uvid u donirana sredstva od strane EU. Sve aktivnosti ovog projekta će biti praćene informativno-edukativnom podrškom u cilju jasnog i pravovremenog informisanja ciljnih grupa o aktivnostima i procesu rada na razvoju planova u vezi sa kontrolom i suzbijanjem zaraznih bolesti životinja. Projekat će o svom napretku informisati javnost kroz dve Nacionalne konferencije, kao i prisustvom na narednom Sajmu poljoprivrede u Novom Sadu.

Preko 40% vrednosti budžeta Evropske unije namenjeno je razvoju u oblasti poljoprivrede. Zbog toga je EU veoma posvećena u pomaganju Srbiji u procesu harmonizacije i uskladjivanje legislative u oblasti veterine i veterinarskog javnog zdravlja sa standardima i zakonodavstvom u zemljama članicama EU. Zakoni i regulativa iz ovih oblasti predstavljaju, takodje, i jednu od ključnih stavki u procesu pregovora o pridruživanju Srbije Evropskoj uniji kao sastavni deo Pregovaračke grupe 12 čiji se sledeći sastanak planira za kraj ove godine. U tom smislu Ministarstvo poljoprivrede i zaštite životne sredine svoje napore usmerava prema tekućim i pokretanju novih projekata koji će ubrzati proces pregovora i unaprediti status ove pregovaračke grupe, ali i otvaranju direktnih izvoznih šansi za srpske proizvodjače hrane.

Značajan napredak je već postignut, o čemu govori činjenica, kako je u svom izlaganju istakao zamenik Šefa Delegacije gospodin Benedikt, da je za preko 50% srpske proizvodnje u oblasti hrane glavna destinacija EU i da je u protekloj godini Srbija u ovoj oblasti ostvarila pozitivan trgovinski bilans u visini od 360 miliona eura.

Potencijal za napredak i razvoj je veliki, a za realizaciju projekata koji će najbolje služiti srpskoj poljoprivredi i procesu njenog uskladjivanja sa standardima EU, blisko saradjujemo i planiramo sa našim kolegama iz Srbije, naglasio je gospodin Benedikt. Posebni fondovi i pomoć predvidjeni su i za teške situacije kakva je ova koja je trenutno zadesila Srbiju i koja će zahtevati razvoj novih projekata čiji će cilj biti obnova. Tu smo da pomognemo! Poručio je g. Benedikt.

*Molimo Vas da se za dodatne informacije obratite: Milici Madžgaljević, tel. 0646413331ili na email milica.madzgaljevic@gmail.com*